Hola! Moltes gràcies per totes les explicacions i consells! 

He estat explorant una mica StreetComplete, a EveryDoor i MapComplete de moment els he fet un cop d'ull i prou. StreetComplete el recomanaré sens dubte a amistats. Amb EveryDoor  em va passar que, acostumat a Vespucci, vaig trobar a faltar opcions. 

T'explico: vaig anar a parar a Vespucci perquè editava des d'OrganicMaps i, en algun moment, vaig trobar a faltar opcions i vaig llegir la lletra petita que deia: deixeu un comentari o editeu des d'un altre lloc... i entre les opcions, la que em va resultar més còmode i entenedora va ser Vespucci. Però certament, sí, és complexa...! I costa per a algú amb pocs coneixements d'informàtica. Tot i que darrerament li he anat agafant el gust a les eines de la wiki, a anar explorant-les i aprenent a fer-les servir de manera lliure i intuïtiva. En qualsevol cas, agraeixo infinitament que m'hagis descobert eines alternatives, així puc anar variant segons la tasca en particular. 

Pel que fa a la info sobre accessibilitat: em va fer molta il·lu que remarquessis la seva importància. Tinc pendent anar afegint informació, especialment accessibilitat i horaris. Estic aprofitant diumenges o capvespres per fer voltetes d'exploració, però a persiana baixada hi ha coses que no puc mirar, així que queden per a un altre moment.

M'apunto estudiar-me una mica el mapa de Llefià, i buscar el grup de Telegram de la comunitat. 

Salut,

RK :)